Tisztelt Nemzeti Színház Igazgatósága!

Figyelmükbe szeretném ajánlani egyik művemet, amit a minap fejeztem be. Amikor megírtam arra gondoltam, hogy milyen jó lenne látni ezt az Önök színházában. Remélem megfogadják tanácsaimat és én is láthatom az előadást.

Miért is lenne hasznos az, hogy az emberek láthassák ezt a darabot a színházban? Rengeteg olyan érvet tudok felsorakoztatni, ami amellett szól, hogy a nagyközönségnek látnia kell ezt a darabot a színházban. Minden korosztálynak ajánlott, hiszen felfogható egy szép meseként is és emellett nagyon mély mondanivalója van. Érdekes egyedi szereplők vannak benne, akik akár az emberek személyiségét is formálhatják. Ez a mű a magyar kultúra része, így fontosnak tartom hogy rengeteg ember megismerkedjen vele. Úgy gondolom, hogy nagyon humoros, így rengeteg embernek tetszeni fog.

Nagyon nagy figyelmet kell fordítani a szereplők kiválasztására is. Mindenképpen számít a külső, hiszen ha a színész eredetileg is hasonlít külsőre a játszott szereplőre, könnyebben át tudja élni szerepét. Itt arra gondolok, hogy pl.: Balga egy eléggé testes középkorú férfi, Mirigy egy öregasszony, Tünde csodaszép fiatal nő és Csongor egy izmos jó kiállású fiatalember.

Mivel régebben írtam ezt a darabot mindenképp ráférne egy kicsi aktualizálás. Arra gondoltam, hogy a nyelvezetét mindenképp meg kellene újítani, mert a mai embereknek egy kicsit érthetetlen az a nyelvezet, amit csaknem 200 éve írtam. Napjainkban egyre divatosabbá válnak a slam poetry rendezvények. Így, hogy a műfajt kicsit többen megismerjék, a hosszú monológok szövegét(pl.: Éj monológja) egy slammerrel újraíratnám. Így nemcsak újabb, de pörgősebbek és élvezetesebbek lesznek a hosszú részek, amiknek végéhez érvén a néző már unja az adott részt. Mivel a mai világban minden lehetséges modern díszleteket használnék, hogy az egészen fiatalok figyelmét is jobban lekösse a színdarab. Lehetne a színpadon mobiltelefont, autót vagy motorokat használni. Biztos egy olyan színpadot használnék, ami függőlegesen mozog, hiszen ez egy szintes dráma és így sokkal jobban lehetne a szinteket ábrázolni.

Remélem szavaimat megfontolják és egyszer még én is ott ülhetek a Nemzeti Színház székén és büszkén nézhetem azt a darabot, aminek az én írásom volt az alapja

Tisztelettel:

 Vörösmarty Mihály

Győr, 2016. március 18.